Borrelanemoon - Wikipedia
'n Kolonie borrelanemone.
Die borrelanemoon (Entacmaea quadricolor) is 'n anemoon wat in die Indiese-Pasifiese gebied, Rooisee en aan die ooskus van Afrika tot by die noorde van KwaZulu-Natal voorkom. In Engels staan dit bekend as die Bubble-tentacle anemone.
Die anemoon kan 'n diameter van 400 mm bereik en die tentakels kan tot 100 mm lank word. Die tentakels se punte het gloeilamp-tipe swelsels wat amper soos lugborrels lyk. Die tentakels is ligbruin of groen van kleur, terwyl die punte pienkerig is.
Die anemoon anker homself aan slote en skeure op koraalriwwe tot op 'n diepte van 35 m. Hulle is die gasheer vir anemoonvisse, garnale en krappe in simbiotiese verhoudings. Die diertjie is 'n filtervoeder. Die spesie kom algemeen voor.